[{"text_idx": "#000000", "text": "Hazparnen protesta ekintzak Hazketa zabortegia betirako ixteko eskatuz"}, {"text_idx": "#000003", "text": "Gauza da Iparraldeko herri gehientsuenen hondakinak kudeatzen dituen Bil ta Garbi partzuergoak erabaki duela hogei urte gehiagorako luzatzea Hazparneko lurretan den hondakindegia, gainera oraingo eremua bi halako handituz. Legeak ematen dion babesa baliatuz, Bil ta Garbik bertako udalaren iritziaren kontra urte beterako luzatu du zabortegiaren bizia. Hazparneko herriko etxea Hazketa handitu eta luzatzearen kontra azaldu da."}, {"text_idx": "#000004", "text": "Hazketa 2010eko boluntarioak zabortegiaren ataria kontrolatzen. (Argazkia: Kazeta.info)"}, {"text_idx": "#000005", "text": "Maiatzaren 29an berrehun lagunetik gora bildu ziren Hazparneko plazan Hazketa 2010ek deiturik. Hain zuzen data horretan, maiatzaren 29an amaitzen zen zabortegiaren 20 urteko kontratua. Arratsaldeko seietan bildu zen jendea. Diote Hazketa 2010ekoek beren blogean: \u201cNormalki, tenore hortan, SITAren kontratua bukatzen zen eta guneak hetsi beharko zuen, Bil Ta Garbiko hautetsien jukutriaz eta prefetaren aginduz, Hazketako eremua urte batez bederen oraino zikindua eta usteldua izanen da. \u2028Elkarteak herritarrak informatu ditu aperitifa baten aitzakian\u201d."}, {"text_idx": "#000006", "text": "Ekainaren 5ean egin dute kaleko beste protesta bat \u201c2015ean, Hazketa hets edo geroa hits!\u201d esaldia osatuz. Aurretik ekintza gehiago burutuak dituzte. Maiatzaren 4an herritarrok kontrolatu zituzten Hazketara zaborrak zekartzaten kamioiak eta jendarmeak aurkitu zituzten aurrez aurre; Hazketa 2010ek salatu zuen Hazparnera egun hartan iritsitako sei kamioietatik bakarrak betetzen zituela arau guztiak eta 4 kamioik Bil ta Garbiri dagokion lurraldez kanpotik zetozela."}, {"text_idx": "#000011", "text": "Iker(e)k Erraustegien aurkako protestak Bilbon atzo, Lasarte-Orian gaur eta asteburuan Zubietan bidalketanMertxe Larrea(e)k Marseillako erraustegi inguruko elikagaietan ere dioxina topatu dute bidalketanJuan mari Iriondo(e)k Pisan (Italia) alarma piztu da bere erraustegiak minbiziak eragin dituela frogatu dutenean bidalketanAlberto M(e)k Pisan (Italia) alarma piztu da bere erraustegiak minbiziak eragin dituela frogatu dutenean bidalketanTere(e)k Pisan (Italia) alarma piztu da bere erraustegiak minbiziak eragin dituela frogatu dutenean bidalketan"}]